Diari Oficial de la Generalitat Valenciana


Sumari del DOGV 7678, del 15-12-2015 (2015/9900)

Informació pública de la memòria de la retaxació de càrregues del programa d'actuació integrada corresponent a la unitat d'execució UE 11.1 del sector la Devesa del pla general de Vinalesa.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7678

Data del DOGV
:   15-12-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/9900


Data del document
:   27-11-2015

Organisme emissor
:   Ajuntament de Vinalesa

Tipus de document
:   Anunci

Descriptors 

:   * Vinalesa
    * administració local
    * pla d'urbanisme

Informació pública de la memòria de la retaxació de càrregues del programa d'actuació integrada corresponent a la unitat d'execució UE 11.1 del sector la Devesa del pla general de Vinalesa.  
 [2015/9900]  
Per Resolució d'Alcaldia número 577, de data 26 d'octubre de 2015, es va adoptar el següent acord que té l'apartat quart de la part dispositiva com seguix:  
  
«Quart. Incoar, de conformitat amb la Sentència número 188/2015, de data 29 de juny de l'any 2015, dictada pel Jutjat Contenciós Administratiu número 9 de València (procediment ordinari núm. 137/2013), expedient administratiu per a tramitar la retaxació de càrregues del programa d'actuació integrada corresponent a la unitat d'execució UE 11.1 del sector la Devesa del pla general de Vinalesa, sol·licitada per Salvador Tordera Baviera, actuant en nom i representació de la mercantil Rover Alcisa Inmobiliaria, SLU, per mitjà d'un escrit de data 6 de maig de l'any 2011 (núm. registre d'entrada 1078).     
   
Óscar Terrasa Sales, arquitecte municipal de l'Ajuntament de Vinalesa, va emetre un informe tècnic de data 13 de setembre de l'any 2012, el tenor literal del qual va ser incorporat en els antecedents de fet de la Resolució d'Alcaldia número 524/2012 de data 5 de desembre de l'any 2012.      
Per això, amb caràcter previ a la resolució de l'expedient administratiu de la retaxació de càrregues del programa d'actuació integrada corresponent a la unitat d'execució UE 11.1 del sector la Devesa del pla general de Vinalesa, i de conformitat amb l'article 390.2 del Reglament d'Ordenació i Gestió Territorial i Urbanística (ROGTU), se sotmet a informació pública, per un termini de 15 dies hàbils, la memòria de la citada retaxació redactada per la mercantil Rover Alcisa Inmobiliaria, SLU, i presentada per escrit de data 6 de maig de l'any 2011 (núm. registre d'entrada 1078), per mitjà de publicació d'un anunci en el Diari Oficial de la Comunitat Valenciana, que determinarà l'inici del còmput del termini de 15 dies hàbils per a formular al·legacions a la retaxació tramitada.     
Especialment, s'atorga a la mercantil Rover Alcisa Inmobiliaria, SLU tràmit d'audiència, durant un termini de 15 dies hàbils, perquè puga formular al·legacions i presentar els documents i justificacions que estime pertinents en l'expedient de referència.»     
  
Cosa que es fa pública als efectes oportuns.  
  
Vinalesa, 27 de novembre de 2015.- L'alcalde president: Julio Martínez Blat.